ԻՋԵվԱՆ ՀԱՄԱՅՆՔԻ ՂԵԿԱՎԱՐԻ ԲՅՈՒՋԵՏԱՅԻՆ ՈՒՂԵՐՁԸ

2024թ. բյուջեն ՏԻՄ֊-երին օրենքով վերապահված լիազորությունների շրջանակներում համայնքի եկամուտների ձևավորման և ծախսերի կատարման տարեկան ֆինանսական ծրագիրն է՝ 2023թ. Իջևան համայնքի ֆինանսատնտեսական գործունեության արդյունքների հիման վրա։

Համայևքի գործունեությունը մեծապես կախված է բյուջետային գործընթացի արդյունավետ կազմակերպումից, բյուջեի եկամուտների հավաքագրումից և ֆինանսական միջոցների խնայողական, նպատակային օգտագործումից։

Համայնքի առաքելությունը և ռազմավարական զարգացման նպատակն է տարածաշրջանը դարձնել էկոլոգիապես մաքուր, զարգացած ենթակաոուցվածքներով համայնք, ուր բնակչությունը կապրի ապահով և կստանա որակյալ ծառայություններ։ Համայնքապետարաևի 2024թ. բյուջետային քաղաքականության հիմնական ուղղություններն են.

1. Բարելավել համայնքի ֆինանսական դրությունը, իրականացնելով ոչ հարկային եկամուտների, տեղական տուրքերի ու վճարների սահմանման և գանձման ճկուն քաղաքականություն, խթաևելով ձեռներեցությունը և համայնքի տնտեսության զարգացումը։
2. Պահպանել համայնքի զբոսաշրջության ուղղությամբ ունեցած ավանդույթները, ստեղծել սպասարկումների ժամանակակից մակարդակով ինֆրաստրուկտուրա, համայնքը դարձնել զարգացած զբոսաշրջությամբ տարածք։
3. Ապահովել բնակչության կենսագործունեության միջավայրի ժամանակակից չափանիշներ, պահպանել և բարելավել բնակավայրերի ճարտարապետական դիմագծերը, բացառել ինքնակամ շինարարությունը և հողազավթումները։
4. Ապահովել առևտրի և տրանսպորտի սպասարկման որակի բարձրացումը։
5. Բարելավել բնակչությանը մատուցվող մշակութային և նախադպրոցական ոլորտի ծառայությունների որակը, երիտասարդության ֆիզիկական դաստիարակությունը:
6. Ունենալ բարեկարգված ու կանաչապատված բակերով բնակարանային տնտեսություն, ասֆալտապատված և մաքուր փողոցներով բնակավայրեր։
7. Դոնոր կազմակերպությունների համագործակցությամբ ապահովել ներդրումներ քաղաքաշինության, կապիտալ շինարարության, նոր արտադրությունների ստեղծման բնագավառում։
8. Օժանդակել համայնքի սոցիալապես անապահով խավերին։

Բյուջետային քաղաքականությունը համապատասխան ծրագրերի միջոցով իրականացնելիս, մենք մեծ նշանակություն ենք տալիս բյուջեի թափանցիկության և հրապարակայնության ապահովմանը, նպատակ ունենալով համայնքի բնակչությանը մասնակից դարձնել բյուջետային գործընթացին և տեղյակ պահել նրանց իրականացվող աշխատանքների ընթացքին։

Ես դիմում եմ համայնքի ավագանու անդամներին, համայնքապետարանի և նրա ենթակա կառույցների աշխատակիցներին, բնակավայրերի բնակիչներին, որպեսզի շահագրգիռ մոտեցում ցուցաբերեն համայնքի 2024թ. բյուջեի միջոցների գոյացման, դրանց օգտագործման ուղղությունների ճիշտ ընտրության և բյուջեի կատարման գործուն մեխանիզմների ապահովման հարցերին։

2ԱՄԱՅՆՔԻ ՂԵԿԱ՜ՎԱՐ ^–7/ Ա. ՃԱՂԱՐՅԱՆ